# 3 de 8 amb l'agulla

### De Viquipèdia

El 3 de 8 amb l'agulla és un castell de 8 pisos d'alçada i 3 castellers per pis, que en descarregar-se deixa al descobert un pilar de 6 pisos. L'estructura d'aquest castell és més oberta que la d'un 3 de 8 per tal que el pilar tingui espai a l'interior del castell. Una vegada l'enxaneta fa l'aleta al 3 i comença a baixar del castell, l'acotxador entra al pilar com a enxaneta. Com la resta de castells amb l'agulla, només es considera carregat quan el pilar complert resta sobre la pinya, és a dir, quan l'estructura del 3 s'ha desmuntat.

Tot i que normalment els castells amb l'agulla al mig tenen una estructura de 4 castellers per pis (com el 4 de 8 amb l'agulla o el 4 de 9 amb folre i l'agulla), també se n'han fet amb l'estructura de 3 castellers per pis (3 de 6 amb l'agulla o 3 de 7 amb l'agulla).

El 3 de 8 amb l'agulla només s'ha portat a plaça una sola vegada en tota la història dels castells. Els castellers de Vilafranca el van descarregar al primer intent el 29 d'octubre de 2006 a Sitges, en el marc de la 14a diada de la Colla Jove de Sitges.

Obtingut de "http://ca.wikipedia.org../../../3/_/d/3_de_8_amb_l%27agulla.html"

Categoria: Construccions castelleres

##### Views

- Article
- Discussió
- Revisió actual

##### Cerca